CELEX: C2007/170/58
Language: sl
Date: 2007-07-21 00:00:00
Title: Zadeva T-172/07: Tožba, vložena 11. maja 2007 – Atlantic Dawn in drugi proti Komisiji

21.7.2007   
            
            
               SL
            
            
               Uradni list Evropske unije
            
            
               C 170/29
            
         Tožba, vložena 11. maja 2007 – Atlantic Dawn in drugi proti Komisiji
   (Zadeva T-172/07)
   (2007/C 170/58)
   Jezik postopka: angleščina
   Stranke
   
      Tožeče stranke: Atlantic Dawn Ltd (Killybegs, Irska), Antarctic Fishing Co. Ltd (Killybegs, Irska), Atlantean Ltd (Killybegs, Irska), Killybegs Fishing Enterprises Ltd (Killybegs, Irska), Doyle Fishing Co. Ltd (Killybegs, Irska), Western Seaboard Fishing Co. Ltd (Killybegs, Irska), O'Shea Fishing Co. Ltd (Killybegs, Irska), Aine Fishing Co. Ltd (Burtonport, Irska), Brendelen Ltd (Lifford, Irska), Cavankee Fishing Co. Ltd (Lifford, Irska), Ocean Trawlers Ltd (Killybegs, Irska), Eileen Oglesby (Burtonport, Irska), Noel McGing (Killybegs, Irska), Mullglen Ltd (Balbriggan, Irska), Bradan Fishing Co. Ltd (Sligo, Irska), Larry Murphy (Castletownbere, Irska), Pauric Conneelly (Claregalway, Irska), Thomas Flaherty (Kilronan, Irska), Carmarose Trawling Co. Ltd (Killybegs, Irska), Colmcille Fishing Ltd (Killybegs, Irska) (zastopniki: D. Barry, Solicitor, G. Hogan, SC, N. Travers in T. O'Sullivan, Barristers)
   
      Tožena stranka: Komisija Evropskih skupnosti
   Predlogi tožečih strank
   Tožeče stranke Sodišču prve stopnje predlagajo, naj:
   
               —
            
            
               razveljavi Uredbo Komisije (ES) št. 147/2007 z dne 15. februarja o prilagoditvi nekaterih ribolovnih kvot za leta od 2007 do 2012 v skladu s členom 23(4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike; podredno
            
         
               —
            
            
               razveljavi člen 1 in Prilogo I k Uredbi Komisije (ES) št. 147/2007 z dne 15. februarja 2007 o prilagoditvi nekaterih ribolovnih kvot za leta od 2007 do 2012 v skladu s členom 23(4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike v delu, v katerem navedene določbe zmanjšujejo kvote za skuše (Scomber scombrus), dodeljene Irski za leta od 2007 do 2012;
            
         
               —
            
            
               Komisiji naloži plačilo stroškov tega postopka.
            
         Tožbeni razlogi in bistvene trditve
   Tožeče stranke s tožbo na podlagi člena 230 ES predlagajo razveljavitev Uredbe Komisije (ES) št. 147/2007 z dne 15. februarja 2007 o prilagoditvi nekaterih ribolovnih kvot za leta od 2007 do 2012 v skladu s členom 23(4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike (1).
   Tožeče stranke trdijo, da je treba izpodbijano uredbo razveljaviti zaradi štirih razlogov:
   Prvič, tožeče stranke navajajo, da Komisija ni bila pristojna za sprejetje izpodbijane uredbe, s katero so bile zmanjšane kvote za leta od 2007 do 2012 na podlagi člena 23(4) Uredbe Sveta 2371/2002.
   Podredno, tožeče stranke trdijo, da če bi Sodišče odločilo, da je bila Komisija pooblaščena za zmanjšanja kvot za več let v naprej na podlagi zgodovinskega čezmernega ribolova, bi Komisija v tem primeru zlorabila svoja pooblastila. Tožeče stranke namreč trdijo, da Komisija ni dokazala, da so države članice, na katere se nanaša izpodbijana uredba, in sicer Irska in Združeno kraljestvo, prekoračile ribolovne možnosti, ki so jim bile dodeljene, kot za zmanjšanje kvot zahteva člen 23(4) navedene uredbe. Poleg tega tožeče stranke navajajo, da je Komisija z nenadno spremembo ustaljene politike zmanjševanja kvot na „podlagi prejšnjega leta“, ki izhaja iz besedila in izpeljane prakse člena 5 Uredbe Sveta 874/96, kršila načelo zaupanja v pravo.
   Poleg tega tožeče stranke trdijo, da Komisija ni obrazložila svoje odločbe, kot zahteva člen 253 ES. V zvezi s tem navajajo, da izpodbijana uredba ni zadostno obrazložena, zlasti ker pomeni očitno in temeljito spremembo politike z resnimi negativnimi posledicami za tožeče stranke.
   Končno, tožeče stranke trdijo, da je Komisija s tem, da proti drugim ribiškim flotam v okoliščinah, v katerih je bil sporočen znatni čezmerni ribolov podobno ogroženega staleža rib, ni sprejela ukrepov, enakovrednih ukrepom iz izpodbijane uredbe, kršila načelo enakega obravnavanja.
   
      (1)  UL L 46, 16.2.2007, str. 10.